Je Symons de Mymerey, escuiers, fais savoir à touz... que je suis devenuz hons et antrez en l’omaige à noble baron et saige mon bien amé signour Jeham de Chalon, signour d’Allay, et li ay promis feautey pour un chevaul de cinquante livres d’estevenans, lesquex j’ay eu et receu de luy et bien m’an tien pour paiez. Et cest homaige et ceste feauté je li ay faite sauve la feauté de mes autres signour cy nommez, c’est assavoir le signor de Chaucins, le signour de Pesmes, le signour de Mernay et les hoirs mons. Guillaume de Brem. En tesmoignaige de laquel chose, j’ay prié et requis à noble home et saige mons. Vauchier de Monfacon, signour de Walafans, et à religious homme et honeste Guillaume, abbé de Balerne, que il metent lour seaux en ces lettres... Faites et données le mecredi après feste de Touz Sains, l’am mil CC quatre vint et treze, ou mois de novembre.